Impulstur til Pipstorn d. 15. april

Nu blomstrer anemonerne, og da der ikke er så mange af dem i Svanninge Bjerge, så laver vi en tur til Pipstorn, hvor den er masser af anemoner. Selve turen rundt i Pipstorn er kun ca. 3 km. lang. Så vi forlænger turen både først og sidst.

For de af jer, der ønsker en frisk travetur, starter turen ved **tennisbanernes P-plads** (indkørsel umiddelbart efter, hvor jernbanen krydser Kalekovej) **kl. 9.30**. Vi går til **P-pladsen ved Lucienhøj/Pipstorn,** hvor de øvrige bedes møde **kl. 10.00**. Derefter samlet rundtur i skoven. Tilbage ved parkeringspladsen deles gruppen. De gå-piger, der er kørt til Pipstorn, kan evt. gå lidt mere i skoven, de øvrige går tilbage til tennisbanernes p-plads – efter en lille sløjfe omkring den gamle kirkesti til Diernæs, hvor der er en fantastisk udsigt over en del af øhavet.

Kort tur – ca. 3 km

Længere tur – ca. 7,5 km.

Vi forventer at være tilbage ved startstedet inden frokost.

Det er som sædvanligt muligt også at gå en tur med start ved klubhuset.

På gå-udvalgets vegne

Lene og Inger

Kørselsvejledning:

Til tennisbanernes P-plads (begrænset plads, så brug cyklen, hvis du bor tæt på).

I rundkørslen mellem Sundvejen og Svendborgvej: vælg frakørsel mod Diernæs.

Efter knap ½ km drej til højre ad Kalekovej (den første vej t.h.), umidddelbart efter at du har krydset jernbanen, drej til venstre ind på en grusvej – her er P-pladsen.

Til P-pladsen ved Pipstorn:

I rundkørslen mellem Sundvejen og Svendborgvej: vælg frakørsel mod Diernæs.

Efter godt ½ km drej til højre mod Pipstorn (3. vej t.h.), kør gennem Alleskoven og drej til højre mod Lucienhøj (skilt mod Pipstorn), følg vejen (den bliver til en grusvej) indtil P-pladsen umiddelbart før Pipstorn skov.